Priručnik za VAIO

Referenca

# Napomene o korištenju funkcije Wi-Fi(R) (bežični LAN)

Prije korištenja funkcije Wi-Fi pročitajte sljedeće mjere predostrožnosti za ispravan rad.

- U nekim zemljama ili regijama upotreba Wi-Fi proizvoda može biti ograničena lokalnim propisima.

- Wi-Fi uređaji rade u pojasu 2,4 GHz koji upotrebljavaju razni uređaji. Oni koriste tehnologiju za smanjenje radiosmetnji koje dolaze od drugih uređaja u istom pojasu; međutim, radiosmetnje ipak mogu uzrokovati nižu brzinu komunikacije, smanjenje dosega komunikacije te onemogućiti komunikaciju.

- Ako su na VAIO računalu omogućene i funkcija BLUETOOTH i funkcija Wi-Fi koja radi u pojasu 2,4 GHz, moguće su smetnje koje mogu prouzročiti sporiju komunikaciju i druge poteškoće.

- Za komuniciranje Wi-Fi vezom dok ste u pokretu potrebno je sklopiti ugovor s davateljem usluga Wi-Fi mreže.

- Ako je VAIO računalo opremljeno standardom IEEE 802.11a/b/g/n, uporaba funkcije Wi-Fi koja radi u pojasu 5 GHz zakonski je zabranjena na otvorenom prostoru.

- Brzina i doseg komunikacije razlikuju se ovisno o sljedećim uvjetima:

- udaljenost između uređaja

- postojanje prepreka između uređaja

- konfiguracija uređaja

- stanje okoline koje može utjecati na radiosignale

- okolina (uključujući materijal od kojeg su izrađeni zidovi, itd.)

- korištene aplikacije
  Komunikacija se u ovisnosti o stanju okoline može prekinuti.

- Brzina prijenosa podataka navedena u specifikacijama teorijski je maksimum i možda ne predstavlja stvarnu brzinu prijenosa podataka.

- Stvarna brzina komunikacije možda nije jednaka onoj prikazanoj na VAIO računalu.

- Wi-Fi mreže u frekvencijskom pojasu 2,4 GHz i mreže u frekvencijskom pojasu 5 GHz ne mogu međusobno komunicirati.

- Na brzinu prijenosa podataka IEEE 802.11g i IEEE 802.11n (2,4 GHz) uređaja mogu utjecati smetnje kada se koriste s IEEE 802.11b uređajem. Također, standardi IEEE 802.11g i IEEE 802.11n automatski smanjuju brzinu prijenosa kako bi održali kompatibilnost s IEEE 802.11b proizvodom. Brzinu prijenosa moguće je obnoviti promjenom postavki kanala pristupne točke.

- Za trenutni prekid Wi-Fi komunikacije isključite VAIO računalo.

- WLAN standard uključuje sljedeće načine šifriranja: Wired Equivalent Privacy (WEP), to je sigurnosni protokol, Wi-Fi Protected Access 2 (WPA2) i Wi-Fi Protected Access (WPA). WPA2 i WPA specifikacije standarda, koje su zajednički izradili IEEE i Wi-Fi Alliance, temelje se na međusobno nadopunjujućim sigurnosnim poboljšanjima koja povećavaju razinu zaštite podataka i pristupa za postojeće Wi-Fi mreže. WPA je unaprijed kompatibilna sa specifikacijama standarda IEEE 802.11i. Upotrebljava unaprijeđeno šifriranje podataka Temporal Key Integrity Protocol (TKIP) kao i provjeru autentičnosti korisnika uporabom protokola 802.1X i Extensible Authentication Protocol (EAP). Šifriranje podataka štiti ranjivu bežičnu vezu između klijenta i pristupne točke. Osim toga, postoje drugi uobičajeni mrežni sigurnosni mehanizmi koji osiguravaju privatnost, kao što su: zaštita lozinkom, sveobuhvatno šifriranje, virtualne privatne mreže i provjera autentičnosti. WPA2, druga generacija protokola WPA, pruža jaču zaštitu podataka i provjeru pristupa mreži i dizajnirana je za osiguravanje uređaja svih 802.11 standarda, uključujući standarde 802.11b, 802.11a, 802.11g, i 802.11n, višepojasne i one koji podržavaju više načina rada. Uz to, temeljem potvrđenog standarda IEEE 802.11i, WPA2 pruža sigurnost na razini one koju upotrebljava vlada primjenjujući AES algoritme šifriranja usklađene sa standardom FIPS 140-2 Nacionalnog instituta za standarde i tehnologiju (NIST) te provjeru autentičnosti temeljenu na standardu 802.1X. Standard WPA2 povratno je kompatibilan sa standardom WPA.

Povezane teme
O standardima Wi-Fi(R) (bežični LAN)
Pokretanje komunikacija Wi-Fi(R) (bežični LAN)
Zaustavljanje komunikacija Wi-Fi(R) (bežični LAN)
Napomene o upotrebi funkcije BLUETOOTH(R)