VAIO korisnički priručnik

Reference

# Napomene o korišćenju SD memorijskih kartica

Pre korišćenja SD memorijskih kartica pročitajte sledeće mere opreza radi pravilne upotrebe.

- Držite SD memorijsku karticu van domašaja dece. Postoji opasnost da bude progutana.

- Ne dodirujte konektor SD memorijske kartice prstom niti metalnim predmetima.

- SD memorijska kartica sadrži osetljive elektronske komponente. Nemojte je udarati, savijati niti ispuštati.

- Ne rasklapajte i ne modifikujte SD memorijsku karticu.

- Ne kvasite SD memorijsku karticu.

- Ne koristite je i ne skladištite na mestu koje je pod uticajem:

- ekstremno visoke temperature, kao što je automobil parkiran na suncu

- direktne sunčeve svetlosti

- visoke vlažnosti ili korozivnih supstanci

- preterane prašine.

- Obavezno koristite SD memorijske kartice i adaptere usklađene sa standardima koje podržava vaš VAIO računar. Nekompatibilne kartice i adapteri mogu da se zaglave unutar slota i prouzrokuju oštećenje računara.

- Ne možete upisivati podatke na SD memorijsku karticu koja je zaštićena od upisivanja.

- Preporučuje se da napravite rezervnu kopiju važnih podataka.

- Sačuvani podaci se mogu izgubiti ili oštetiti ako:

- izvadite SD memorijsku karticu ili isključite VAIO računar dok je svetlo indikatora za pristup mediju uključeno.

- koristite SD memorijsku karticu na mestu na kom statički elektricitet ili električni šum mogu ometati karticu.

- Pri nošenju SD memorijske kartice obavezno je stavite u njen omot da ne bi došlo do statičkog elektriciteta.

- Pre korišćenja SD memorijske kartice sa uređajem koji nije računar, kao što je digitalna kamera ili prenosivi audio uređaj, formatirajte (inicijalizujte) SD memorijsku karticu koja će koristiti uređaj.
  Neki uređaji možda neće podržati format datoteka za računare i prikazaće poruku kojom se preporučuje da formatirate SD memorijsku karticu. U tom slučaju, kopirajte podatke sa kartice na VAIO računar i formatirajte karticu koja će koristiti uređaj. Svi podaci na SD memorijskoj kartici biće obrisani kada je formatirate.
  Dodatne informacije potražite u uputstvu koje ste dobili uz uređaj.

- Ne stavljajte strana tela u slot za SD memorijsku karticu.

- Slot za SD memorijsku karticu se može koristiti samo za čitanje sa podržanih memorijskih kartica ili upisivanje na njih i ne može se koristiti u druge svrhe.

- SD memorijske kartice (do 2 GB), SDHC memorijske kartice (do 32 GB) i SDXC memorijske kartice (do 64 GB) dostupne od septembra 2012. godine su ispitivane i potvrđena je njihova kompatibilnost sa VAIO računarom. Međutim, ne garantuje se da će sve SD memorijske kartice, SDHC memorijske kartice ili SDXC memorijske kartice biti kompatibilne sa računarom.

- Slot za SD memorijsku karticu na VAIO računaru ne podržava funkciju zaštite autorskih prava SD memorijske kartice, SDHC memorijske kartice i SDXC memorijske kartice.

- Ne pokušavajte da u slot za memorijsku karticu umetnete memorijsku karticu ili adapter za memorijsku karticu različitog tipa. Nekompatibilna memorijska kartica ili adapter za memorijsku karticu se mogu zaglaviti unutar slota i prouzrokovati oštećenje VAIO računara.

- Neki tipovi SD memorijskih kartica, na primer one sa funkcijom UHS (funkcija ultra velike brzine prenosa podataka), mogu postati ekstremno vruće usled neprekidnog pristupa memorijskim karticama. U tom slučaju, sačekajte malo da se memorijska kartica ohladi pre nego što je izvadite.

Srodne teme
Umetanje SD memorijskih kartica
Uklanjanje SD memorijskih kartica