VAIO korisnički priručnik

Koncept

# O tipovima rezervnih kopija

Pomoću Windows funkcije Napravi rezervnu kopiju i vrati u prethodno stanje (Backup and Restore) možete da napravite rezervnu kopiju važnih podataka.
Postoji nekoliko tipova rezervnih kopija koje zadovoljavaju vaše potrebe, kao što je opisano u nastavku.

### Pravljenje rezervnih kopija datoteka

Možete da izaberete fascikle i datoteke koje se čuvaju na VAIO računaru i napravite njihovu rezervnu kopiju na spoljnom čvrstom disku. Detalje o načinu pravljenja rezervne kopije podataka potražite u aplikaciji Windows pomoć i podrška (Windows Help and Support). [Detalji]

### Pravljenje rezervnih kopija slika sistema

Možete da napravite rezervnu kopiju celog sistema VAIO računara. Ako ugrađeni uređaj za skladištenje ili računar ikada prestane sa radom, možete koristiti sliku sistema za vraćanje računara u stanje u kome se nalazio pri pravljenju rezervne kopije.
Da biste kreirali sliku sistema, potreban vam je opcioni čvrsti disk formatiran u NTFS formatu. Takođe, možete napraviti rezervnu kopiju slike sistema na optičkim diskovima, kao što su Blu-ray Disc ili DVD disk.
Detalje o načinu pravljenja slike sistema potražite u aplikaciji Windows pomoć i podrška (Windows Help and Support). [Detalji]
Napomena

- Nećemo vraćati ni kompenzirati nikakve izgubljene niti oštećene podatke, ni pod kojim uslovima, uključujući kvar VAIO računara.

- Kreirajte medijum za spasavanje ubrzo nakon kupovine VAIO računara. U slučaju da ne možete da napravite rezervnu kopiju podataka pomoću Windows funkcije usled neispravnosti računara, za pravljenje rezervne kopije podataka možete koristiti alatku za pravljenje rezervnih kopija unutar medijuma za spasavanje.
  Informacije o načinu kreiranja medijuma za spasavanje potražite u odeljku Kreiranje medijuma za spasavanje. [Detalji]

Nagoveštaj

- Ako VAIO računar ne sadrži nijednu disk jedinicu, potrebno je da povežete spoljni uređaj, kao što je spoljni čvrsti disk ili DVD jedinica, na računar pre pravljenja rezervne kopije ili treba da promenite veličinu particije C: diska i kreirate drugu particiju pre pravljenja rezervne kopije. [Detalji]

Srodne teme
O rezervnoj kopiji
Pravljenje rezervne kopije podataka kada nije moguće pokrenuti Windows
Vraćanje podataka pomoću alatke VAIO Data Restore Tool
Vraćanje sistemskih datoteka pomoću tačke vraćanja kada ne možete da pokrenete Windows