VAIO-brugervejledning

Reference

# Om Wi-Fi(R)-funktionen (trådløst LAN)

Læs følgende forholdsregler og retningslinjer, inden du bruger Wi-Fi-funktionen.

- I nogle lande eller regioner kan de lokale myndigheder have fastlagt begrænsninger for brugen af Wi-Fi-produkter.

- Wi-Fi-enheder bruger båndet på 2,4 GHz, som anvendes af en række forskellige enheder. Selvom de anvender teknologier til at minimere radiointerferensen fra andre enheder, der benytter samme bånd, kan der forekomme radiointerferens, som reducerer kommunikationshastigheden og begrænser kommunikationsrækkevidden eller afbryder kommunikationen.

- Hvis både BLUETOOTH-funktionen og Wi-Fi-funktionen på 2,4 GHz er aktiveret på din VAIO-computer, kan der forekomme interferens, som kan give en langsommere kommunikationshastighed og andre problemer.

- Hvis du vil kommunikere via Wi-Fi, mens du er på farten, skal du have en aftale med en udbyder af Wi-Fi-forbindelser.

- Hvis din VAIO-computer understøtter IEEE 802.11a/b/g/n-standarden, er det lovmæssigt forbudt at bruge Wi-Fi-funktionen på 5 GHz.

- Kommunikationshastigheden og -rækkevidden kan variere. Den afhænger af følgende forhold:

- Afstanden mellem enhederne

- Eventuelle forhindringer mellem enhederne

- Enhedernes konfiguration

- Forholdene for radiosignaler

- Det omgivende miljø (herunder vægmaterialer osv.)

- De anvendte apps
  Kommunikationsforbindelserne kan blive afbrudt pga. dårlige betingelser for radiosignaler.

- Den dataoverførselshastighed, der er angivet i specifikationerne, er en teoretisk maksimumværdi, der muligvis ikke svarer til den faktiske overførselshastighed.

- Den faktiske kommunikationshastighed er muligvis lavere end den hastighed, der angives på VAIO-computeren.

- Frekvensbåndene på 2,4 GHz og 5 GHz til Wi-Fi-netværk kan ikke kommunikere med hinanden.

- Dataoverførselshastigheden for IEEE 802.11g og IEEE 802.11n (2,4 GHz) kan blive påvirket, når de anvendes med et IEEE 802.11b-produkt. IEEE 802.11g og IEEE 802.11n sænker automatisk overførselshastigheden for at sikre kompatibiliteten med IEEE 802.11b-produkter. Overførselshastigheden kan øges igen, hvis du ændrer kanalindstillingerne for adgangspunktet.

- Hvis du vil afbryde Wi-Fi-funktionen øjeblikkeligt, skal du slukke VAIO-computeren.

- WLAN-standarden omfatter følgende krypteringsmetoder: WEP (Wired Equivalent Privacy), som er en sikkerhedsprotokol, WPA2 (Wi-Fi Protected Access 2) og WPA (Wi-Fi Protected Access). Både WPA2 og WPA-specifikationerne, der er foreslået i fællesskab af IEEE og Wi-Fi-alliancen, er standarder, som er baseret på interoperative sikkerhedsforbedringer, der øger niveauet for databeskyttelse og adgangskontrol på eksisterende Wi-Fi-netværk. WPA er designet til at være fremadkompatibel med IEEE 802.11i-specifikationen. Den benytter den forbedrede datakrypteringsprotokol TKIP (Temporal Key Integrity Protocol) og en brugergodkendelsesfunktion, som anvender protokollerne 802.1X og EAP (Extensible Authentication Protocol). Datakryptering beskytter den sårbare trådløse forbindelse mellem klienter og adgangspunkter. Derudover benyttes andre typiske LAN-sikkerhedsmekanismer for at beskytte fortrolige oplysninger, f.eks. adgangskodebeskyttelse, end-to-end-kryptering, virtuelle private netværk og brugergodkendelse. WPA2, anden generation af WPA, giver en mere effektiv databeskyttelse og adgangskontrol og er desuden designet til at beskytte alle versioner af 802.11-enheder, herunder standarderne 802.11b, 802.11a, 802.11g og 802.11n, både med flere bånd og flere tilstande. Desuden giver WPA2, der er baseret på den anerkendte IEEE 802.11i-standard, et sikkerhedsniveau, der svarer til sikkerhedsniveauet for regeringsrelevante systemer, ved at implementere den FIPS 140-2-kompatible AES-krypteringsalgoritme fra NIST (National Institute of Standards and Technology) og 802.1X-baseret godkendelse. WPA2 er bagudkompatibel med WPA.

Relaterede emner
Om Wi-Fi(R)-standarder (trådløst LAN)
Start af Wi-Fi(R)-kommunikation (trådløst LAN)
Afbrydelse af Wi-Fi(R)-kommunikation (trådløst LAN)
Om brugen af BLUETOOTH(R)-funktionen