VAIO korisnički priručnik

Zadatak

# Korišćenje režima spavanja

U režimu spavanja svi nepotrebni uređaji na VAIO računaru su isključeni, iako neki uređaji ostaju uključeni da bi se održalo stanje računara, uključujući podatke na kojima radite. Režim spavanja je koristan kada, na primer, pravite kratku pauzu.
Uz podrazumevane postavke režima spavanja, omogućena je funkcija Rapid Wake i stanje računara se čuva na ugrađenom uređaju za skladištenje.

## Aktivacija režima spavanja

1. Otvorite dugme [Detalji] i izaberite dugme Postavke (Settings).

1. Izaberite Napajanje (Power) i Stanje spavanja (Sleep).

Svetlo indikatora napajanja se gasi kada VAIO računar uđe u režim spavanja.
Nagoveštaj

- Podrazumevano, VAIO računar automatski ulazi u režim spavanja nakon približno 30 minuta neaktivnosti, kada je priključen na naizmeničnu struju.

- Dolenavedene operacije takođe postavljaju VAIO računar u režim spavanja.

- Pritisnite dugme (Napajanje (Power)) (sa podrazumevanom postavkom).
  Ako dugme (Napajanje (Power)) pritisnete i držite duže od četiri sekunde, imajte u vidu da će se VAIO računar automatski isključiti. Na taj način će svi nesačuvani podaci biti obrisani.

- Zatvorite poklopac LCD ekrana i nemojte da koristite računar nekoliko sekundi.

## Vraćanje u normalan režim

1. Pritisnite dugme (Napajanje (Power)).

Napomena

- Vaš VAIO računar se ne vraća u normalni režim pomoću tastature i operacija na dodirnoj tabli.

- Podrazumevano, VAIO računar automatski ulazi u režim hibernacije kada bateriji ponestaje energije. Međutim, u zavisnosti od radnih uslova, računar možda neće ući u režim hibernacije.
  Ako do toga dođe i baterija počne da gubi energiju, računar će se isključiti, što će dovesti do gubitka nesačuvanih podataka.
  Dok računar radi pod baterijskim napajanjem, često čuvajte podatke.

- Pre premeštanja VAIO računara, uverite se da je svetlo indikatora napajanja isključeno kako bi se izbegao udar ili vibracije operativnog čvrstog diska.

Nagoveštaj

- Ako dugme (Napajanje (Power)) pritisnete i držite duže od četiri sekunde, VAIO računar će se automatski isključiti. Na taj način će svi nesačuvani podaci biti obrisani.

- VAIO računar možete vratiti iz režima spavanja u normalan režim tako što ćete otvoriti poklopac LCD ekrana.
  Da biste promenili operaciju koja sledi nakon otvaranja poklopca, pokrenite VAIO Control Center [Detalji] i promenite postavke u odeljku Power and Battery.

Srodne teme
Napomene o korišćenju izvora napajanja
Napomene o režimu spavanja
Produženje radnog veka baterije
Promena postavki za Rapid Wake (režim spavanja)