VAIO korisnički priručnik

Reference

# Napomene o korišćenju uređaja „Memory Stick“

Pre korišćenja uređaja „Memory Stick“, pročitajte sledeće mere opreza radi pravilne upotrebe.

- Držite „Memory Stick“ van domašaja dece. Postoji opasnost da bude progutana.

- Ne dodirujte konektor uređaja „Memory Stick“ prstom niti metalnim predmetima.

- „Memory Stick“ sadrži osetljive elektronske komponente. Nemojte je udarati, savijati niti ispuštati.

- Ne rasklapajte i ne modifikujte „Memory Stick“.

- Ne kvasite „Memory Stick“.

- Ne koristite je i ne skladištite na mestu koje je pod uticajem:

- ekstremno visoke temperature, kao što je automobil parkiran na suncu

- direktne sunčeve svetlosti

- visoke vlažnosti ili korozivnih supstanci

- preterane prašine.

- Obavezno koristite „Memory Stick“ i adaptere koji su usklađeni sa standardima koje podržava VAIO računar. Nekompatibilne kartice i adapteri mogu da se zaglave unutar slota i prouzrokuju oštećenje računara.

- Ne možete upisivati podatke na „Memory Stick“ koji je zaštićen od upisivanja.

- Preporučuje se da napravite rezervnu kopiju važnih podataka.

- Sačuvani podaci se mogu izgubiti ili oštetiti ako:

- izvadite „Memory Stick“ ili isključite VAIO računar dok je svetlo indikatora za pristup mediju uključeno.

- koristite „Memory Stick“ na mestu na kom statički elektricitet ili električni šum mogu ometati karticu.

- Pri nošenju uređaja „Memory Stick“, obavezno ga stavite u njegov omot da ne bi došlo do statičkog elektriciteta.

- Pre korišćenja uređaja „Memory Stick“ sa uređajem koji nije računar, kao što je digitalna kamera ili prenosivi audio uređaj, formatirajte (inicijalizujte) „Memory Stick“ koji će koristiti uređaj.
  Neki uređaji možda neće podržati format datoteka za računare i prikazaće poruku kojom se preporučuje da formatirate „Memory Stick“. U tom slučaju, kopirajte podatke sa uređaja „Memory Stick“ na VAIO računar i formatirajte „Memory Stick“ koji će koristiti uređaj. Svi podaci na uređaju „Memory Stick“ biće obrisani kada ga formatirate.
  Dodatne informacije potražite u uputstvu koje ste dobili uz uređaj.

- Ne stavljajte strana tela u slot za „Memory Stick“.

- Slot za „Memory Stick“ se može koristiti samo za čitanje sa podržanog uređaja „Memory Stick“ ili upisivanje na njega i ne može se koristiti u druge svrhe.

## Napomene o korišćenju uređaja „Memory Stick Duo“

Pri korišćenju uređaja „Memory Stick Duo“ ne koristite zašiljenu olovku za pisanje na etiketi zalepljenoj na „Memory Stick Duo“. Izlaganje medija pritisku može oštetiti interne komponente.

## Napomene o korišćenju uređaja „Memory Stick Micro“

- Pre korišćenja uređaja „Memory Stick Micro“ („M2“), obavezno ga stavite u „M2“ Duo adapter. Ako medijum umetnete direktno u slot za „Memory Stick Duo“ bez adaptera, možda nećete moći da ga izvadite iz slota.

- Držite „Memory Stick Micro“ i „M2“ Duo adaptere van domašaja dece. Oni su opasni ako se progutaju.

Srodne teme
O uređaju „Memory Stick“
Kompatibilan „Memory Stick“
Postavljanje za „Memory Stick“
Uklanjanje za „Memory Stick“
Formatiranje uređaja „Memory Stick“