VAIO korisnički priručnik

Reference

# Prvo pročitaj ovo

Čestitamo vam na kupovini ovog VAIO(R) računara.

## O vašoj konfiguraciji VAIO računara

Da biste saznali više o konfiguraciji VAIO računara, posetite Sony veb lokaciju za podršku na mreži. [Detalji]
Neke funkcije, opcije i isporučene stavke možda neće biti dostupne na vašem VAIO računaru.

### Funkcije

Dostupne funkcije se razlikuju u zavisnosti od modela ili opcija koje ste izabrali. U zavisnosti od vašeg modela, nisu sve funkcije opisane u ovom uputstvu dostupne.

### Ilustracije

Ilustracije, fotografije ili snimci ekrana u ovom uputstvu mogu se neznatno razlikovati u zavisnosti od modela ili opcija koje ste izabrali.

### Aplikacije

Preinstalirane aplikacije se mogu razlikovati u zavisnosti od modela ili opcija koje ste izabrali. Aplikacije opisane u ovom uputstvu ne moraju da budu preinstalirane na vašem VAIO računaru.

## Uputstva u pakovanju

Sledeća uputstva se isporučuju zajedno sa VAIO računarom.

### Elektronska dokumentacija

- Korisničko uputstvo – Uvodna verzija [Detalji]

Preinstalirano uputstvo sa ograničenim informacijama o vašem VAIO računaru, sa fokusom na podršci i Internet vezi. Dokument Korisničko uputstvo – Uvodna verzija je nakon ažuriranja zamenjen potpunom verzijom dokumenta Korisnički priručnik (ovo uputstvo).

- Korisnički priručnik (ovo uputstvo)

Opšte informacije i uputstva za rukovanje u vezi sa VAIO računarom, uključujući informacije o podršci i rešavanju problema

### Štampana dokumentacija

- Vodič za brzi početak

Pregled koraka za podešavanje i početak rada na VAIO računaru

- Vodič za spasavanje, pravljenje rezervnih kopija i rešavanje problema

Informacije o načinu spasavanja i pravljenju rezervnih kopija VAIO računara, kao i informacije za rešavanje problema

- Bezbednosna pravila i informacije za podršku

Pažljivo pročitajte pre aktivacije bežičnih funkcija, kao što su bežična LAN mreža i BLUETOOTH tehnologija.

### Ostale reference

- Windows pomoć i podrška (Windows Help and Support) [Detalji]

Sveobuhvatan izvor praktičnih saveta, vodiča i primera koji će vam pomoći da naučite da koristite VAIO računar.

- Datoteke pomoći za aplikacije

Datoteke pomoći za aplikacije možete dobiti uz preinstalirane aplikacije na VAIO računaru. Datotekama pomoći moći ćete da pristupite iz menija za pomoć.

## Obaveštenje

- Copyright 2013 Sony Corporation. Sva prava zadržana.

- Ovo uputstvo i softver opisan u ovom dokumentu, u celosti ili u delovima, ne smeju se reprodukovati, prevoditi niti prebacivati na bilo koji mašinski čitljiv oblik bez prethodnog pismenog odobrenja.

- Sony Corporation ne daje nikakvu garanciju koja se odnosi na ovo uputstvo, softver niti druge informacije sadržane u ovom dokumentu i ovim se izričito odriče od svih prećutnih garancija ili uslova podobnosti za prodaju, odnosno primenljivosti za određenu svrhu koje se odnose na ovo uputstvo, softver ili druge slične informacije. Kompanija Sony Corporation ni u kom slučaju neće biti odgovorna ni za kakvu slučajnu, posledičnu niti posebnu štetu, bilo da je ona zasnovana na deliktu, ugovoru ili drugom, a koja proističe iz ili je u vezi sa ovim uputstvom, softverom ili drugim informacijama sadržanim u ovom dokumentu ili korišćenjem istih.

- U uputstvu, oznake (TM) ili (R) nisu navedene.

- Kompanija Sony Corporation zadržava pravo da u bilo kom trenutku i bez prethodnog obaveštenja unese bilo kakve izmene u ovo uputstvo ili informacije sadržane u ovom dokumentu.

- Softver opisan u ovom dokumentu je regulisan odredbama posebnog korisničkog ugovora o licenciranju.

- Kompanija Sony Corporation nije odgovorna i neće nadoknađivati bilo koji gubitak snimaka načinjenih na VAIO računaru, spoljašnjem medijumu za snimanje ili na uređajima za snimanje ili bilo koje povezane gubitke, uključujući situacije kada ne nastanu snimci iz razloga koji uključuju prestanak rada računara ili kada se snimljeni sadržaj izgubi ili se ošteti kao posledica prestanka rada računara ili usled popravke računara. Kompanija Sony Corporation ni pod kojim uslovima neće vraćati u prethodno stanje, spasavati ili duplirati snimljeni sadržaj na računaru, spoljašnjem medijumu za snimanje ili uređaju za snimanje.

- Funkcije i specifikacije podložne su promenama bez prethodnog obaveštenja.

Srodne teme
O veb lokaciji za podršku na mreži