Priručnik za VAIO

Zadatak

# Upotreba stanja mirovanja

U stanju mirovanja svi se nepotrebni uređaji u VAIO računalu isključuju, ali neki ostaju uključeni kako bi održali stanje računala, uključujući podatke s kojima radite. Stanje mirovanja korisno je, primjerice, kada želite uzeti kratki odmor.
Prema zadanim postavkama stanja mirovanja omogućeno je Rapid Wake i stanje računala sprema se na ugrađeni uređaj za pohranu.

## Aktiviranje stanja mirovanja

1. Otvorite gumbiće [Pojedinosti] i odaberite gumbić Postavke (Settings).

1. Odaberite Napajanje (Power) i Stanje mirovanja (Sleep).

Žaruljica pokazivača napajanja gasi se kada VAIO računalo prelazi u stanje mirovanja.
Savjet

- Prema zadanim postavkama VAIO računalo automatski prelazi u stanje mirovanja nakon 30 minuta neaktivnosti ako je računalo priključeno u strujnu utičnicu.

- Dolje navedene radnje također aktiviraju stanje mirovanja u VAIO računalu.

- Pritisnite gumb (Napajanje (Power)) (sa zadanim postavkama).
  Ako gumb (Napajanje (Power)) držite pritisnutim dulje od četiri sekunde, VAIO računalo automatski će se isključiti. To će izbrisati sve nespremljene podatke.

- Zatvorite poklopac LCD zaslona i ne upotrebljavajte računalo nekoliko sekundi.

## Za povratak u uobičajeno stanje

1. Pritisnite gumb (Napajanje (Power)).

Napomena

- Vaše VAIO računalo ne vraća se u Normalni način rada pritiskom na tipkovnicu i dodirnu plohu.

- Prema zadanim postavkama VAIO računalo automatski prelazi u stanje hibernacije kada baterija ostane bez energije. Međutim, ovisno o radnim uvjetima, računalo možda ne uđe u stanje hibernacije.
  Ako se to dogodi i baterija se isprazni, računalo će se isključiti što može uzrokovati gubitak nespremljenih podataka.
  Ako računalo radi na energiju baterije, često spremajte podatke.

- Prije premještanja VAIO računala provjerite je li žaruljica pokazivača napajanja ugašena kako biste izbjegli udarac ili vibracije koje mogu oštetiti tvrdi disk.

Savjet

- Ako gumb (Napajanje (Power)) držite pritisnut dulje od četiri sekunde, VAIO računalo automatski će se isključiti. To će izbrisati sve nespremljene podatke.

- VAIO računalo možete postaviti da se iz stanja mirovanja prebaci u uobičajeni način rada tako da otvorite poklopac LCD zaslona.
  Da biste promijenili radnju pri otvaranju poklopca, pokrenite VAIO Control Center [Pojedinosti] i promijenite postavke u odjeljku Power and Battery.

Povezane teme
Napomene o upotrebi izvora napajanja
Napomene o stanju mirovanja
Produljenje trajanja baterije
Promjena postavki Rapid Wake (stanje mirovanja)