Priručnik za VAIO

Često postavljana pitanja

#### Što učiniti ako se žaruljica pokazivača napajanja upali zeleno kada pritisnem gumb za uključivanje, ali zaslon ostane prazan?

- Provjerite jesu li svjetlina i kontrast postavljeni na ispravne vrijednosti.

- Odabrali ste vanjski zaslon kao izlaz prikaza.
  Nekoliko puta pritisnite tipke Fn+F7 kako biste odabrali željeni izlaz prikaza, a zatim pritisnite tipku Enter.

- Ako koristite vanjski zaslon, provjerite je li priključen u strujnu utičnicu te je li uključen. Provjerite jesu li svjetlina i kontrast postavljeni na ispravne vrijednosti.
  Informacije o promjeni postavki potražite u priručniku isporučenom uz zaslon.

- Nekoliko puta pritisnite tipke Alt+F4 kako biste zatvorili prozor aplikacije.
  Možda se dogodila pogreška u aplikaciji.

- Ako malo pričekate i računalni zaslon ostane prazan, ponovo pokrenite VAIO računalo postupcima u nastavku navedenim redoslijedom. Imajte na umu da izvršavanje tih postupaka može oštetiti podatke s kojima radite.

- Odspojite sve vanjske uređaje, kao što je pisač ili USB uređaj, i prekinite vezu VAIO računala i mreže, ako je uspostavljena.

- Pritisnite i držite gumb (Napajanje (Power)) dulje od četiri sekunde i provjerite je li se žaruljica pokazivača napajanja ugasila. Zatim ponovo pokrenite VAIO računalo.

- Ako i dalje dolazi do problema, pritisnite i držite gumb (Napajanje (Power)) dulje od četiri sekunde i provjerite je li se žaruljica pokazivača napajanja ugasila. Odspojite sve priključene kabele iz VAIO računala, kao što je AC adapter, izvadite bateriju i pričekajte pet minuta. Zatim priključite sve kabele i vanjske uređaje, vratite bateriju na mjesto i uključite računalo.

- Ako dodatni memorijski modul nije ispravno ugrađen, vaše VAIO računalo možda se neće uključiti.
  Upotreba memorijskih modula koje nije specificirala tvrtka Sony ili neispravna ugradnja memorijskih modula mogu spriječiti pokretanje računala ili računalo može postati nestabilno.
  U tom slučaju ponovno ugradite memorijski modul.
  Ako se koristite nekim drugim memorijskim modulom umjesto memorijskim modulom marke Sony, obratite se distributeru ili proizvođaču tog memorijskog modula.

- Ako VAIO računalo donesete izravno s hladnog na toplo mjesto ili ga upotrebljavate na vlažnom mjestu, vlaga se može kondenzirati unutar računala.
  U tom slučaju ne uključujte računalo najmanje jedan sat.
  Ne upotrebljavajte računalo na vlažnim mjestima (s relativnom vlažnošću većom od 80%), jer to može uzrokovati neispravan rad računala.