Εγχειρίδιο χρήσης VAIO

# Καλώς ήρθατε

Συγχαρητήρια για την αγορά αυτού του υπολογιστή VAIO.
Το παρόν Εγχειρίδιο χρήσης - Συνοπτική έκδοση παρέχει περιορισμένες πληροφορίες σχετικά με τον υπολογιστή VAIO. Για περισσότερες πληροφορίες σχετικά με την ενημέρωση αυτού του αρχείου στην πλήρη έκδοση του Εγχειρίδιο χρήσης, δείτε την ενότητα Ενημέρωση του Εγχειρίδιο χρήσης στην πιο πρόσφατη έκδοση [Πληροφ.].
Ανάλογα με το μοντέλο που αγοράσατε, ο υπολογιστής VAIO μπορεί να μην υποστηρίζει χειρισμούς από οθόνη αφής. Σε αυτήν την περίπτωση, χρησιμοποιήστε μία επιφάνεια αφής ή ένα ποντίκι για να χειριστείτε τον υπολογιστή.
Το περιεχόμενο αυτού του εγχειριδίου υπόκειται σε αλλαγές χωρίς προειδοποίηση.

# Διαβάστε πρώτα αυτό

### Ενημέρωση του Εγχειρίδιο χρήσης στην πιο πρόσφατη έκδοση

### Σύνδεση στο Internet

### Ενημέρωση του υπολογιστή VAIO

### Αντιμετώπιση προβλημάτων στον υπολογιστή VAIO με το VAIO Care

### Εντοπισμός πληροφοριών υποστήριξης

# Windows 8 : Πώς να ξεκινήσετε

### Πληροφορίες για την οθόνη και το μενού Έναρξη (Start)

### Άνοιγμα του συμβολομενού έναρξης

### Αναζήτηση/άνοιγμα για Εφαρμογές (Apps), Ρυθμίσεις (Settings) ή Αρχεία (Files)

### Προβολή ανοιχτών εφαρμογών

### Εναλλαγή εφαρμογών

### Άνοιγμα του μενού εφαρμογών

### Κλείσιμο εφαρμογών

### Εγκατάσταση εφαρμογών από το Windows Store

### Άνοιγμα του Βοήθεια και υποστήριξη των Windows (Windows Help and Support)

### Είσοδος σε κατάσταση αναστολής λειτουργίας ή τερματισμός λειτουργίας

# Διαβάστε πρώτα αυτό

# Ενημέρωση του Εγχειρίδιο χρήσης στην πιο πρόσφατη έκδοση

Ενημερώνοντας αυτό το Εγχειρίδιο χρήσης - Συνοπτική έκδοση μέσω του Internet, μπορείτε να εξασφαλίσετε την πλήρη έκδοση του Εγχειρίδιο χρήσης με αναλυτικές πληροφορίες για τον υπολογιστή VAIO.
Μόλις ενημερωθεί το Εγχειρίδιο χρήσης στην πλήρη έκδοση, η πρόσβαση σ' αυτό θα είναι εφικτή οποιαδήποτε στιγμή, ακόμη και χωρίς σύνδεση στο Internet.
Η πλήρης έκδοση του Εγχειρίδιο χρήσης παρέχει πληροφορίες για τα ακόλουθα θέματα:

- Περιγραφή μερών

- Οδηγίες για τις δυνατότητες και τη λειτουργία

- Προφυλάξεις

- Πληροφορίες για την αντιμετώπιση προβλημάτων

- Βασικές λειτουργίες των Windows 8

## Για να λάβετε την πλήρη έκδοση του Εγχειρίδιο χρήσης

1. Συνδέστε τον υπολογιστή VAIO στο Internet. [Πληροφ.]

1. Κλείστε αυτό το Εγχειρίδιο χρήσης - Συνοπτική έκδοση.

1. Ανοίξτε το συμβολομενού έναρξης [Πληροφ.] και επιλέξτε το σύμβολο Αναζήτηση (Search).

1. Επιλέξτε Εφαρμογές (Apps).

1. Πληκτρολογήστε "Εγχειρίδιο VAIO" στο πλαίσιο αναζήτησης.

1. Επιλέξτε Εγχειρίδιο VAIO από τη λίστα.

1. Αφού εμφανιστεί ένα παράθυρο που θα σας ζητά να ενημερώσετε το εγχειρίδιο, ακολουθήστε τις οδηγίες που εμφανίζονται στην οθόνη για να ολοκληρώσετε την ενημέρωση.

Το παρόν αρχείο θα ενημερωθεί αυτόματα στην πλήρη έκδοση του Εγχειρίδιο χρήσης.
Αν δεν εμφανιστεί το παράθυρο όπου θα σας ζητείται η ενημέρωση του Εγχειρίδιο χρήσης, βεβαιωθείτε ότι ο υπολογιστής VAIO είναι συνδεδεμένος στο Internet και επαναλάβετε τα παραπάνω βήματα.
Αν, παρ' όλα αυτά, συνεχίζει να μην εμφανίζεται το παράθυρο ενημέρωσης, εκκινήστε το VAIO Update [Πληροφ.] προκειμένου να εντοπίσετε και να πραγματοποιήσετε λήψη του Εγχειρίδιο χρήσης με μη αυτόματο τρόπο.
Υπόδειξη

- Ενδέχεται να χρειαστεί λίγος χρόνος για να ολοκληρωθεί η ενημέρωση.

## Για να προβάλετε αρχεία βοήθειας για το χειρισμό του λειτουργικού συστήματος των Windows και των εφαρμογών

Αν αντιμετωπίσετε πρόβλημα με τη λειτουργία του υπολογιστή VAIO, ανατρέξτε στη Βοήθεια και υποστήριξη των Windows (Windows Help and Support) ή στα αρχεία βοήθειας που περιλαμβάνονται στις εφαρμογές σας.
Για πρόσβαση στo Βοήθεια και υποστήριξη των Windows (Windows Help and Support), ανοίξτε το συμβολομενού έναρξης και πληκτρολογήστε "Βοήθεια και υποστήριξη (Help and Support)" στο πλαίσιο αναζήτησης. [Πληροφ.]
^ Μετάβαση στην αρχή

# Σύνδεση στο Internet

Θα πρέπει να συνδέσετε τον υπολογιστή VAIO στο Internet για να πραγματοποιήσετε την ενημέρωση στην πλήρη έκδοση του Εγχειρίδιο χρήσης.

## Πριν από τη σύνδεση στο Internet

Πριν χρησιμοποιήσετε το Internet, θα πρέπει να εγγραφείτε ως συνδρομητής σε μία υπηρεσία παροχής Internet (ISP) και να εγκαταστήσετε τις συσκευές που απαιτούνται για τη σύνδεση του υπολογιστή VAIO στο Internet.
Οι ακόλουθοι τύποι υπηρεσιών σύνδεσης στο Internet ενδέχεται να διατίθενται από τον Παροχέα Υπηρεσιών Διαδικτύου (ISP) σας:

- FTTH (Fiber to the Home -Δίκτυο οπτικών ινών μέχρι τον τελικό χρήστη)

- DSL (Digital Subscriber Line - Ψηφιακή συνδρομητική γραμμή)

- Καλωδιακό μόντεμ

- Δορυφορική σύνδεση

- Σύνδεση μέσω τηλεφώνου

Για περισσότερες πληροφορίες σχετικά με τις συσκευές που απαιτούνται για την πρόσβαση στο Internet και τον τρόπο σύνδεσης του υπολογιστή VAIO στο Internet, απευθυνθείτε στην υπηρεσία παροχής internet (ISP) όπου είστε συνδρομητής.
Παρακάτω θα βρείτε ένα παράδειγμα μεθόδου σύνδεσης στο Internet.

1. Internet

1. Μόντεμ

1. Δρομολογητής/σημείο πρόσβασης

1. Καλώδιο δικτύου (δεν παρέχεται)

1. Wi-Fi(R) (ασύρματο δίκτυο)

## Για να χρησιμοποιήσετε το δίκτυο (LAN)

Μπορείτε να συνδέσετε τον υπολογιστή VAIO σε δίκτυα με το καλώδιο δικτύου. Συνδέστε το ένα άκρο ενός καλωδίου LAN στη θύρα LAN του υπολογιστή και το άλλο άκρο στο δίκτυό σας. Για λεπτομέρειες σχετικά με τις ρυθμίσεις και τις συσκευές που απαιτούνται για την πρόσβαση σε LAN, συμβουλευτείτε το διαχειριστή δικτύου σας.
Σημείωση

- Η σύνδεση, η μέθοδος ρύθμισης ή οι απαιτούμενες συσκευές ενδέχεται να διαφέρουν ανάλογα με το περιβάλλον δικτύου σας.

## Για να χρησιμοποιήσετε το δίκτυο Wi-Fi

1. Ανοίξτε το συμβολομενού έναρξης [Πληροφ.] και επιλέξτε το σύμβολο Ρυθμίσεις (Settings).

1. Επιλέξτε (το εικονίδιο δικτύου).

1. Επιλέξτε το δίκτυο που επιθυμείτε (SSID) από τη λίστα και Σύνδεση (Connect).

Σημείωση

- Για αναλυτικές πληροφορίες σχετικά με τις ρυθμίσεις και τις συσκευές δικτύου, ανατρέξτε στις οδηγίες που λάβατε από την υπηρεσία παροχής Internet (ISP) όπου είστε συνδρομητής ή στα εγχειρίδια χρήσης των συσκευών.

^ Μετάβαση στην αρχή

# Ενημέρωση του υπολογιστή VAIO

Φροντίστε να ενημερώνετε τον υπολογιστή VAIO προκειμένου να βελτιώνεται η αποδοτικότητα, η ασφάλεια και η λειτουργικότητά του.
Σημείωση

- Για να πραγματοποιήσετε λήψη των ενημερώσεων, ο υπολογιστής VAIO πρέπει να είναι συνδεδεμένος στο Internet.

## Για να χρησιμοποιήσετε το Windows Update

Με το Windows Update, μπορείτε να βελτιώσετε τη σταθερότητα του υπολογιστή VAIO.

1. Ανοίξτε το συμβολομενού έναρξης [Πληροφ.] και επιλέξτε το σύμβολο Αναζήτηση (Search).

1. Επιλέξτε Ρυθμίσεις (Settings).

1. Πληκτρολογήστε "Windows Update" στο πλαίσιο αναζήτησης.

1. Επιλέξτε Windows Update από τη λίστα.

1. Ακολουθήστε τις οδηγίες που εμφανίζονται στην οθόνη για να εγκαταστήσετε τις ενημερώσεις.

## Για να χρησιμοποιήσετε το VAIO Update

Το VAIO Update σας ειδοποιεί αυτόματα για νέες διαθέσιμες ενημερώσεις στο Internet και, στη συνέχεια, πραγματοποιεί λήψη και εγκατάστασή τους στον υπολογιστή VAIO.

1. Ανοίξτε το συμβολομενού έναρξης [Πληροφ.] και επιλέξτε το σύμβολο Αναζήτηση (Search).

1. Επιλέξτε Εφαρμογές (Apps).

1. Πληκτρολογήστε "VAIO Update" στο πλαίσιο αναζήτησης.

1. Επιλέξτε VAIO Update από τη λίστα.

1. Ακολουθήστε τις οδηγίες που εμφανίζονται στην οθόνη για να εγκαταστήσετε τις ενημερώσεις.

## Για να ενημερώσετε την εφαρμογή προστασίας από ιούς

Η εφαρμογή προστασίας από ιούς βοηθά στην προστασία της ασφάλειας του υπολογιστή VAIO εφόσον είναι ενημερωμένη με τις πιο πρόσφατες ενημερώσεις. Μπορείτε να πραγματοποιήσετε λήψη και εγκατάσταση των ενημερώσεων από την τοποθεσία του κατασκευαστή στο Web.

1. Ανοίξτε το συμβολομενού έναρξης [Πληροφ.] και επιλέξτε το σύμβολο Αναζήτηση (Search).

1. Επιλέξτε Εφαρμογές (Apps).

1. Πληκτρολογήστε το όνομα της εφαρμογής προστασίας από ιούς στο πλαίσιο αναζήτησης.

1. Επιλέξτε την εφαρμογή προστασίας από ιούς από τη λίστα.

1. Ακολουθήστε τις οδηγίες που εμφανίζονται στην οθόνη για να εγκαταστήσετε τις ενημερώσεις.

^ Μετάβαση στην αρχή

# Αντιμετώπιση προβλημάτων στον υπολογιστή VAIO με το VAIO Care

Με το VAIO Care, μπορείτε να διεξάγετε τακτικά ελέγχους απόδοσης και μικρορυθμίσεις συστήματος στον υπολογιστή VAIO προκειμένου να διατηρείτε τη λειτουργία του σε βέλτιστο επίπεδο. Όποτε προκύπτει ένα πρόβλημα, εκκινείτε το VAIO Care. Το VAIO Care θα προτείνει κατάλληλα μέτρα και θα παρέχει υποστηρικτικές πληροφορίες για την επίλυση του προβλήματος.

## Για να εκκινήσετε το VAIO Care

Πατήστε το κουμπί ASSIST ενώ λειτουργεί ο υπολογιστής VAIO.
Παρακάτω θα βρείτε ένα παράδειγμα στιγμιότυπου οθόνης στα αγγλικά.
* Τόσο ο σχεδιασμός όσο και το περιεχόμενο της οθόνης υπόκεινται σε αλλαγές.
Υπόδειξη

- Εναλλακτικά, πραγματοποιήστε αναζήτηση για το VAIO Care στο σύμβολο Αναζήτηση (Search) για να ανοίξει το VAIO Care. [Πληροφ.]

- Για περισσότερες πληροφορίες, ανατρέξτε στο αρχείο βοήθειας που περιλαμβάνεται στο VAIO Care.

- Αν πατήσετε το κουμπί ASSIST ενώ δεν λειτουργεί ο υπολογιστής VAIO, εμφανίζεται η οθόνη VAIO Care λειτουργία Επαναφορά συστήματος (VAIO Care Rescue Mode). Μπορείτε να επαναφέρετε τον υπολογιστή επιλέγοντας Πραγματοποιήστε επαναφορά ή συντήρηση του συστήματός σας (Recover or maintain your system) σε περίπτωση έκτακτης ανάγκης, για παράδειγμα όταν δεν εκκινούν τα Windows.

^ Μετάβαση στην αρχή

# Εντοπισμός πληροφοριών υποστήριξης

Η τοποθεσία ηλεκτρονικής υποστήριξης της Sony στο Web παρέχει απευθείας πρόσβαση σε πληροφορίες για προβλήματα που απαντώνται συχνά. Μπορείτε να βρείτε πληροφορίες υποστήριξης, όπως τη διεύθυνση URL της τοποθεσίας υποστήριξης, στο Επικοινωνία με το τμήμα υποστήριξης (Contact & Support) στο VAIO Care ή στον παρεχόμενο Οδηγός Γρήγορης Εκκίνησης. [Πληροφ.]
^ Μετάβαση στην αρχή

# Windows 8 : Πώς να ξεκινήσετε

# Πληροφορίες για την οθόνη και το μενού Έναρξη (Start)

Εδώ μπορείτε να τοποθετήσετε συντομεύσεις για τις εφαρμογές, την επιφάνεια εργασίας και τις τοποθεσίες στο web που χρησιμοποιείτε περισσότερο.

## Συνοπτική παρουσίαση

1. Πλακίδια

Χειρισμός από την οθόνη αφής
Πατήστε ένα πλακίδιο για να εκκινήσετε μία εφαρμογή και να εξατομικεύσετε την οθόνη Έναρξη (Start) προσθέτοντας πλακίδια και αλλάζοντάς τους θέση.
Χειρισμός με ποντίκι
Κάντε κλικ σε ένα πλακίδιο για να εκκινήσετε μία εφαρμογή και να εξατομικεύσετε την οθόνη Έναρξη (Start) προσθέτοντας πλακίδια και αλλάζοντάς τους θέση.

1. Συμβολομενού [Πληροφ.]

Αναζητήστε εφαρμογές και αρχεία, μοιραστείτε περιεχόμενο, αναπαραγάγετε περιεχόμενο σε άλλες συσκευές ή εκτυπώστε το και ρυθμίστε τον υπολογιστή σας VAIO.

## Για να ανοίξετε την οθόνη Έναρξη (Start)

### Χειρισμός από την οθόνη αφής

Ανοίξτε το συμβολομενού έναρξης [Πληροφ.] και, στη συνέχεια, πατήστε το σύμβολο Έναρξη (Start).

### Χειρισμός με ποντίκι

Ανοίξτε το συμβολομενού έναρξης [Πληροφ.] και, στη συνέχεια, κάντε κλικ στο σύμβολο Έναρξη (Start).

### Χειρισμός από το πληκτρολόγιο

Πατήστε το πλήκτρο (Windows).
^ Μετάβαση στην αρχή

# Άνοιγμα του συμβολομενού έναρξης

## Χειρισμός από την οθόνη αφής

Σύρετε το δάκτυλό σας προς τα μέσα, ξεκινώντας από τη δεξιά πλευρά της οθόνης.

## Χειρισμός με ποντίκι

Τοποθετήστε τον δρομέα στην πάνω δεξιά γωνία και, έπειτα, μετακινήστε τον προς τα κάτω.

## Χειρισμός από το πληκτρολόγιο

Πατήστε το πλήκτρο (Windows) και το πλήκτρο C ταυτόχρονα.
^ Μετάβαση στην αρχή

# Αναζήτηση/άνοιγμα για Εφαρμογές (Apps), Ρυθμίσεις (Settings) ή Αρχεία (Files)

1. Ανοίξτε το συμβολομενού έναρξης [Πληροφ.] και επιλέξτε το σύμβολο Αναζήτηση (Search).

1. Επιλέξτε Εφαρμογές (Apps), Ρυθμίσεις (Settings) ή Αρχεία (Files).

1. Πληκτρολογήστε μία λέξη-κλειδί (π.χ. Πίνακας Ελέγχου (Control Panel)) στο πλαίσιο αναζήτησης.

1. Επιλέξτε την εφαρμογή, τη ρύθμιση ή το αρχείο που επιθυμείτε.

^ Μετάβαση στην αρχή

# Προβολή ανοιχτών εφαρμογών

## Χειρισμός από την οθόνη αφής

Σύρετε το δάκτυλό σας προς τα μέσα, ξεκινώντας από την αριστερή πλευρά της οθόνης, μέχρι να εμφανιστεί ένα μικρό εικονίδιο εφαρμογής. Στη συνέχεια, σύρετε το εικονίδιο προς τα πίσω, προς την αριστερή πλευρά της οθόνης.

## Χειρισμός με ποντίκι

Τοποθετήστε το δρομέα στην πάνω αριστερή γωνία και, έπειτα, μετακινήστε τον προς τα κάτω.

## Χειρισμός από το πληκτρολόγιο

Πατήστε το πλήκτρο (Windows) και το πλήκτρο Tab ταυτόχρονα.
^ Μετάβαση στην αρχή

# Εναλλαγή εφαρμογών

Μπορείτε να αλλάξετε μεταξύ των εφαρμογών που είναι ήδη ανοιχτές.

## Χειρισμός από την οθόνη αφής

Εμφανίστε τις εφαρμογές που είναι ήδη ανοιχτές [Πληροφ.], αγγίξτε το εικονίδιο της εφαρμογής που θέλετε και σύρετε το δάκτυλό σας προς τα μέσα, ξεκινώντας από την αριστερή πλευρά της οθόνης.

## Χειρισμός με ποντίκι

Εμφανίστε τις εφαρμογές που είναι ήδη ανοιχτές [Πληροφ.] και σύρετε το εικονίδιο της εφαρμογής που θέλετε, από την αριστερή πλευρά της οθόνης προς το κέντρο.
^ Μετάβαση στην αρχή

# Άνοιγμα του μενού εφαρμογών

Πολλές εφαρμογές έχουν μενού που μπορείτε να χρησιμοποιήσετε ώστε να τις ελέγχετε. Ακολουθήστε τις παρακάτω οδηγίες για να ανοίξετε το μενού αυτό.
Υπόδειξη

- Ανοίξτε το μενού της εφαρμογής όταν η εφαρμογή εμφανίζεται στην οθόνη του υπολογιστή.

- Οι εντολές διαφέρουν ανάλογα με την εφαρμογή που εμφανίζεται κάθε φορά στην οθόνη του υπολογιστή.

## Χειρισμός από την οθόνη αφής

Σύρετε το δάκτυλό σας προς τα πάνω, ξεκινώντας από την κάτω πλευρά της οθόνης.

## Χειρισμός με ποντίκι

Κάντε δεξί κλικ μέσα στην εφαρμογή.

## Χειρισμός από το πληκτρολόγιο

Πατήστε το πλήκτρο (Windows) και το πλήκτρο Z ταυτόχρονα.
^ Μετάβαση στην αρχή

# Κλείσιμο εφαρμογών

Μπορείτε να κλείσετε τις ανοιχτές εφαρμογές ακολουθώντας τις παρακάτω οδηγίες.
Υπόδειξη

- Το παράθυρο της εφαρμογής γίνεται μικρότερο στο κάτω μέρος της οθόνης.
  Σύρετε το παράθυρο στο κέντρο της κάτω πλευράς της οθόνης.

## Χειρισμός από την οθόνη αφής

1. Όταν είναι ανοιχτή μια εφαρμογή, τοποθετήστε το δείκτη στο επάνω κεντρικό τμήμα της οθόνης.

1. Σύρετε την εφαρμογή προς το κάτω μέρος της οθόνης μέχρι να εξαφανιστεί από την οθόνη.

## Χειρισμός με ποντίκι

1. Όταν μία εφαρμογή είναι ανοιχτή, μετακινήστε το δρομέα στο επάνω κεντρικό τμήμα της οθόνης μέχρι να εμφανιστεί το εικονίδιο του χεριού.

1. Σύρετε την εφαρμογή προς το κάτω μέρος της οθόνης μέχρι να εξαφανιστεί από την οθόνη.

## Χειρισμός από το πληκτρολόγιο

Πατήστε το πλήκτρο Alt και το πλήκτρο F4 ταυτόχρονα.
^ Μετάβαση στην αρχή

# Εγκατάσταση εφαρμογών από το Windows Store

Μπορείτε να προσθέσετε εφαρμογές από το Windows Store.
Για να έχετε πρόσβαση στο Windows Store, πρέπει να έχετε ενεργή σύνδεση στο Internet. Επίσης, πρέπει να συνδεθείτε με λογαριασμό Microsoft.
Για περισσότερες πληροφορίες σχετικά με τον τρόπο δημιουργίας και χρήσης του λογαριασμού Microsoft, δείτε τη Βοήθεια και υποστήριξη των Windows (Windows Help and Support). [Πληροφ.]

1. Ανοίξτε την οθόνη Έναρξη (Start) [Πληροφ.], επιλέξτε το πλακίδιο Store και, στη συνέχεια, βρείτε μία εφαρμογή για να εγκαταστήσετε.

1. Επιλέξτε την εφαρμογή που επιθυμείτε.

1. Για να λάβετε και να εγκαταστήσετε την εφαρμογή, ακολουθήστε τις οδηγίες που εμφανίζονται στην οθόνη.

^ Μετάβαση στην αρχή

# Άνοιγμα του Βοήθεια και υποστήριξη των Windows (Windows Help and Support)

Μπορείτε να ανοίξετε το Βοήθεια και υποστήριξη των Windows (Windows Help and Support) ακολουθώντας τα παρακάτω βήματα.

1. Ανοίξτε το συμβολομενού έναρξης [Πληροφ.] και επιλέξτε το σύμβολο Αναζήτηση (Search).

1. Επιλέξτε Εφαρμογές (Apps).

1. Πληκτρολογήστε "Βοήθεια και υποστήριξη (Help and Support)" στο πλαίσιο αναζήτησης.

1. Επιλέξτε Βοήθεια και υποστήριξη (Help and Support).

^ Μετάβαση στην αρχή

# Είσοδος σε κατάσταση αναστολής λειτουργίας ή τερματισμός λειτουργίας

1. Ανοίξτε το συμβολομενού έναρξης [Πληροφ.] και επιλέξτε το σύμβολο Ρυθμίσεις (Settings).

1. Επιλέξτε Ενέργεια (Power) και έπειτα Αναστολή λειτουργίας (Sleep), Τερματισμός (Shut down) ή Επανεκκίνηση (Restart).

^ Μετάβαση στην αρχή

# Εμπορικά σήματα

- Η επωνυμία SONY και το λογότυπο SONY αποτελούν σήματα κατατεθέντα της εταιρείας Sony Corporation.

- Η επωνυμία VAIO, το λογότυπο VAIO και τα υπόλοιπα ονόματα προϊόντων και υπηρεσιών Sony αποτελούν εμπορικά σήματα ή σήματα κατατεθέντα της εταιρείας Sony Corporation ή των θυγατρικών της.

- Η επωνυμία Windows και το λογότυπο Windows αποτελούν εμπορικά σήματα ή σήματα κατατεθέντα της εταιρείας Microsoft Corporation στις Η.Π.Α. ή/και σε άλλες χώρες.

- Το Wi-Fi είναι εμπορικό σήμα ή σήμα κατατεθέν της Wi-Fi Alliance.

- Όλες οι υπόλοιπες ονομασίες συστημάτων, προϊόντων και υπηρεσιών είναι εμπορικά σήματα των αντίστοιχων κατόχων τους.

- Στο παρόν εγχειρίδιο, δεν εμφανίζονται τα σύμβολα TM ή (R).

^ Μετάβαση στην αρχή
Copyright 2013 Sony Corporation