VAIO korisnički priručnik

Zadatak

# Kreiranje medijuma za spasavanje

Pratite uputstva u nastavku za kreiranje medijuma za spasavanje.

## Kreiranje medijuma za spasavanje

Nagoveštaj

- Kao medijum za spasavanje možete da koristite DVD, Blu-ray Disc diskove ili USB fleš diskove. Međutim, preporučuje se da koristite DVD-R medijume, zato što podaci mogu slučajno da se izbrišu sa USB diska. Možete da koristite i BD-R/BD-R DL/DVD-R DL/DVD+R/DVD+R DL medije. Međutim, tipovi medija koje VAIO računar podržava i broj diskova koji vam je potreban mogu se razlikovati u zavisnosti od modela koji ste kupili. U toku procesa kreiranja bićete obavešteni o takvim informacijama.

1. Povežite VAIO računar sa Internetom, te preuzmite i instalirajte najnovije verzije pomoću aplikacije VAIO Update.

1. Na modelu bez ugrađene optičke disk jedinice, povežite spoljašnju optičku disk jedinicu (nije isporučena) sa VAIO računarom. [Detalji]

Ako je obezbeđen kabl za naizmeničnu struju ili kabl za napajanje, uključite ga u izvor napajanja.

1. Pritisnite dugme ASSIST dok je VAIO računar isključen da biste pokrenuli VAIO Care.

Ako se pojavi prozor Kontrola korisničkog naloga (User Account Control), izaberite Da (Yes).
Pojavljuje se prozor VAIO Care.
Nagoveštaj

- Ako ste na VAIO računar prijavljeni kao standardni korisnik, od vas se može tražiti da unesete ime i lozinku administratora.

1. Izaberite Advanced Tools, Restore and recovery i Create Recovery Media.

1. Pažljivo pročitajte uputstva prikazana na ekranu i izaberite Next.

1. Pratite uputstva na ekranu.

Napomena

- Za prikazivanje trenutnog statusa procesa može biti potrebno dosta vremena.

- Ne izbacujte i ne isključujte medijum tokom kreiranja medijuma za spasavanje, jer usled toga može doći do greške.

- Medijum za spasavanje čuvajte na bezbednom mestu.

## Napomene o kreiranju medijuma za spasavanje

- Medijum za spasavanje je specifičan za VAIO računar na kom je kreiran.

- Ne možete da osvežite VAIO računar pomoću medijuma za spasavanje.

- Kreirajte medijum za spasavanje odmah nakon što VAIO računar bude spreman za upotrebu. U sledećim slučajevima možda nećete moći da oporavite računar iz oblasti za spasavanje i biće vam potreban medijum za spasavanje:

- Izmenili ste oblast za spasavanje pomoću aplikacija dizajniranih za promenu podataka.

- Instalirali se operativni sistem koji se razlikuje od preinstaliranog operativnog sistema na računaru.

- Formatirali ste ugrađeni uređaj za skladištenje bez korišćenja funkcije VAIO Care (Rescue Mode) : Recover or maintain your system.

- Ne dodirujte i ne prljajte površinu diskova. Otisci prstiju ili prašina na površini mogu uzrokovati greške pri čitanju/upisivanju.

- Da biste kreirali medijum za spasavanje, možda ćete morati da oslobodite prostor na C: disku koji je više od dva puta veći od kapaciteta medijuma koji koristite. U zavisnosti od modela, ne možete kreirati medijum za spasavanje u trenutku kupovine zbog nedostatka slobodnog prostora, čak i kada optička disk jedinica podržava Blu-ray diskove ili Double/Dual Layer DVD medije.

- Pogledajte datoteku pomoći koju ste dobili uz VAIO Care pre nego što upotrebite USB fleš disk kao medijum za spasavanje.

Srodne teme
O oporavku
Spasavanje iz oblasti za spasavanje
Spasavanje sa medijuma za spasavanje
Napomene o oporavljanju