VAIO korisnički priručnik

Najčešća pitanja

#### Šta da radim ako je svetlo indikatora napajanja zeleno kada pritisnem dugme za napajanje, ali ekran ostaje prazan?

- Proverite da li su kontrole za osvetljenje i kontrast pravilno prilagođene.

- Možda je kao izlaz displeja izabran spoljni displej.
  Pritisnite tastere Fn+F7 nekoliko puta da biste izabrali željeni izlaz displeja, a zatim pritisnite taster Enter.

- Ako koristite spoljni displej, uverite se da je priključen u utičnicu za naizmeničnu struju i da je uključen. Proverite da li su kontrole za osvetljenje i kontrast pravilno prilagođene.
  Informacije o načinu promene postavki potražite u uputstvu koje ste dobili uz displej.

- Pritisnite tastere Alt+F4 nekoliko puta da biste zatvorili prozor aplikacija.
  Možda je došlo do greške aplikacije.

- Ako je posle određenog vremena ekran računara i dalje prazan, ponovo pokrenite VAIO računar prateći procedure opisane u nastavku i pridržavajte se redosleda kojim su navedene. Obratite pažnju da ove procedure mogu dovesti do oštećenja radnih podataka.

- Isključite sa mreže sve periferne uređaje, kao što su štampač ili USB uređaj, kao i VAIO računar, ako su priključeni.

- Pritisnite i držite dugme (Napajanje (Power)) duže od četiri sekunde i uverite se da je svetlo indikatora napajanja isključeno. Potom ponovo uključite VAIO računar.

- Ako se problem i dalje bude javljao, pritisnite i držite dugme (Napajanje (Power)) duže od četiri sekunde i uverite se da je svetlo indikatora napajanja isključeno. Isključite sve kablove povezane sa VAIO računarom, kao što je adapter za naizmeničnu struju, izvadite bateriju i sačekajte oko pet minuta. Zatim, vratite sve kablove, periferne uređaje i bateriju nazad na mesto i ponovo uključite računar.

- Ako dodatni memorijski modul nije pravilno instaliran, VAIO računar se neće uključiti.
  Korišćenje memorijskih modula koje nije odobrila kompanija Sony ili nepravilna instalacija memorijskih modula mogu da prouzrokuju kvar pri pokretanju računara ili njegovu nestabilnost.
  U tom slučaju, ponovo instalirajte memorijski modul.
  Ako koristite memorijski modul koji nije Sony proizvod, obratite se prodavcu ili proizvođaču memorijskog modula.

- Ako VAIO računar prenesete direktno sa hladnog na toplo mesto ili ga koristite na mestu gde je vlažnost visoka, unutar računara se može kondenzovati vlaga.
  U tom slučaju, ne koristite računar najmanje jedan sat.
  Ne koristite računar na mestu gde je vlažnost visoka (relativna vlažnost veća od 80%), jer može doći do kvara računara.