VAIO-brugervejledning

Ofte stillede spørgsmål

#### Hvad skal jeg gøre, hvis jeg ikke kan slukke min VAIO-computer?

- Benyt følgende fremgangsmåde for at afslutte alle åbne programmer, og sluk derefter VAIO-computeren igen.

- Træk app'en fra midt på øverste kant af skærmen til midt på nederste kant. [Detaljer]

- Tryk på tasterne Alt+F4.
  Hvis der er data, som ikke er gemt, skal du gemme dem, når du bliver bedt om at bekræfte.
  Tryk på tasterne Alt+F4, indtil vinduet Luk Windows (Shut Down Windows) vises, og vælg Luk computeren (Shut down) på rullelisten og OK.

- Hvis du har installeret en ny app på din VAIO-computer, skal du kontrollere, om den fungerer korrekt, om dataene er normale, og om du har brugt den korrekt.

- Kontakt app-udgiveren eller det sted, der yder teknisk support.

- Hvis du har sluttet eksterne enheder, f.eks. en printer eller USB-enhed, til VAIO-computeren, eller hvis computeren er forbundet til netværket, skal du afbryde alle eksterne enheder eller computerens netværksforbindelse og derefter slukke computeren.
  Windows tillader ikke, at computeren slukkes, mens den kommunikerer med en ekstern enhed eller netværket. Desuden er der nogle drivere til eksterne enheder, som ikke understøtter den funktion, der gennemtvinger en nedlukning af computeren.

- Hvis computerskærmen fryser, skal du trykke på tasterne Ctrl+Alt+Delete, vælge (Luk computeren (Shut down)) nederst til højre på computerskærmen og derefter vælge Luk computeren (Shut down).

- Hvis VAIO-computeren fryser, og der vises en meddelelse om, at indstillingerne gemmes, eller at computeren lukkes, skal du benytte følgende fremgangsmåde. Udfør trinene i den nævnte rækkefølge.

- Tryk på tasten Enter.
  Vent et stykke tid.

- Hvis problemet fortsætter, skal du trykke på tasterne Ctrl+Alt+Delete.
  Vent et stykke tid.

- Hvis du stadig ikke kan slukke VAIO-computeren, efter du har udført trinene ovenfor, skal du benytte følgende fremgangsmåde.
  Bemærk, at disse procedurer kan ødelægge de data, som du arbejder på. Sørg for at afbryde computerens forbindelse til netværket, inden du udfører de handlinger, der er angivet nedenfor.

- Tyk på tasterne Ctrl+Alt+Delete, vælg (Luk computeren (Shut down)) nederst til højre på computerskærmen, og vælg derefter Luk computeren (Shut down).

- Hold tasten (Tænd/sluk (Power)) nede i mere end fire sekunder.

- Fjern vekselstrømsadapteren, og tag batteriet ud af VAIO-computeren.