VAIO korisnički priručnik

Zadatak

# Vraćanje sistemskih datoteka pomoću tačke vraćanja kada ne možete da pokrenete Windows

Kada ne možete da pokrenete Windows, pratite sledeće korake da biste sistemske datoteke računara vratili u prethodno stanje.
Na modelu bez ugrađene optičke disk jedinice, povežite spoljašnju optičku disk jedinicu sa računarom (nije isporučena). [Detalji]
Ako je obezbeđen kabl za naizmeničnu struju ili kabl za napajanje, uključite ga u izvor napajanja.

1. Ubacite medijum za spasavanje (optičke diskove) u optičku disk jedinicu ili povežite USB fleš disk na USB port na VAIO računaru dok se računar nalazi u normalnom režimu rada.

1. Isključite VAIO računar.

1. Pritisnite dugme ASSIST da bi se prikazao ekran VAIO Care Rescue Mode i izaberite Start from media (USB device/optical disc).

Pratite uputstva prikazana na ekranu dok se ne pojavi ekran Izbor opcije (Choose an option).

1. Izaberite Reši probleme (Troubleshoot), Dodatne opcije (Advanced options) i Oporavak sistema (System Restore).

1. Izaberite vaš operativni sistem.

Pojavljuje se prozor Oporavak sistema (System Restore).

1. Izaberite Next.

1. Izaberite tačku vraćanja i Next.

Pojavljuje se prozor za potvrdu izabrane tačke vraćanja.

1. Izaberite Završi (Finish) da biste potvrdili tačku vraćanja.

VAIO računar se ponovo pokreće nakon vraćanja sistemskih datoteka.
Srodne teme
O rezervnoj kopiji
O tipovima rezervnih kopija
Pravljenje rezervne kopije podataka kada nije moguće pokrenuti Windows
Vraćanje podataka pomoću alatke VAIO Data Restore Tool
Kreiranje tačke vraćanja