VAIO korisnički priručnik

Zadatak

# Promena izlaznog uređaja zvučnog signala

Ako spoljni zvučnik povezan na VAIO računar ne emituje zvuk, potrebno je da promenite izlazni uređaj zvučnog signala.

1. Otvorite Kontrolna tabla (Control Panel) [Detalji] i izaberite Hardver i zvuk (Hardware and Sound).

1. Izaberite Zvuk (Sound).

1. Izaberite karticu Reprodukcija (Playback).

1. Uverite se da pored ikone uređaja sa kog nameravate da emitujete zvuk računara stoji potvrdna oznaka.
   Ako pored ikone nema potvrdne oznake, dodajte je i izaberite opciju Postavi početnu vrednost (Set Default).

1. Izaberite U redu (OK).

## Promena brzine uzorkovanja zvuka i bitske dubine

Brzina uzorkovanja zvuka i bitska dubina digitalnog audio izlaznog signala se mora postaviti u skladu sa vašim digitalnim audio uređajem.
Sledite gorenavedene korake od 1 do 3, a zatim izaberite HDMI uređaj ili OPTIČKI IZLAZ (OPTICAL OUT) (optički digitalni audio izlaz) ikonu i Svojstva (Properties). Na kartici Više opcija (Advanced) izaberite brzinu uzrokovanja zvuka i bitsku dubinu (na primer, 16 bita, 48000 Hz (DVD kvalitet)) koji uređaj podržava, a zatim U redu (OK).
Srodne teme
Povezivanje spoljnih zvučnika ili slušalica
Povezivanje izlaznog uređaja digitalnog zvučnog signala visokog kvaliteta između VAIO računara i TV prijemnika